**Z A P I S N I K**

1. redne seje Akademskega zbora, ki je bila dne 09. 06. 2015 ob 12.00 uri v predavalnici A-105

**PRISOTNI (*po abecedi*)**: Ahmetović E., Ban I., Bogataj M., Bračko M., Bren U., Črepnjak M., Čuček L., Finšgar M., Fuchs Godec R., Gladovič M., Goršek A., Hojnik Podrepšek G., Islamčević Razboršek M., Iskra J., Knez Ž., Knez Hrnčič M., Klinar D., Kolar M., Kotnik P., Kovač Kralj A., Krajnc D., Krajnc M., Krajnc P., Kranvogl R., Kravanja Z., Kristl M., Lajovic A., Leitgeb M., Lipovšek S., Novak Pintarič Z., Novak Z., Paljevac M., Pečar D., Petrinič I., Primožič M., Simonič M., Slemnik M., Škerget M., Tkalec G., Trop P., Trupej N., Turnšek M., Urbancl D., Vasič K., Žigert Pleteršek P.

**ŠTUDENTI (*po abecedi*)**: Brečko M., Potrč S., Prelog M., Zajc G.

**ODSOTNI (*po abecedi*)**: Gyergyek S., Potočnik U.

**Opravičili so se:** Jurgec S., Korpar S., Repnik K., Trček J.

**Opravičeno odsotni:** Botič T., Cör D., Goričanec D., Helix Nielsen C., Jerabek K., Kovačič S., Markočič E.,

*(bolniška, porodniška,*Perko T., Ravber M.

*službena odsotnost, dopust)*

**ŠTUDENTI (*po abecedi*)**: Ivanovski M., Kuna T., Kvar Ž., Osvald S., Romanič L., Vidovič T., Vozlič S.

Po pregledu spiska članov Akademskega zbora in prisotnih članov je bilo ugotovljeno, da je od 71 članov Akademskega zbora Fakultete za kemijo in kemijsko tehnologijo prisotnih 49 članov.

Predlagan je bil naslednji

**DNEVNI RED:**

1. Pregled zapisnika 11. izredne seje z dne 21/05-2015
2. Predstavitev in volitve kandidata za dekana FKKT
3. Razno:

*– Razstava umetniških del in fotografij na FKKT*

*– »Mlada akademija slovenskih mladih znanstvenikov«*

**1. SKLEP:**

Potrdi se predlagan dnevni red 1. redne seje Akademskega zbora.

Sklep je bil sprejet soglasno.

**AD 1**

***Op.: pripombo na zapisnik je podal dr. Matevž Črepnjak; pripomba je upoštevana v zapisniku.***

**2. SKLEP:**

Potrdi se zapisnik 11. izredne seje Akademskega zbora z dne 21/05-2015.

Sklep je bil sprejet soglasno.

**AD 2**

Na podlagi 331 do 334. člena Statuta Univerze v Mariboru (UPB10) in v skladu z VII. točko Sklepa o razpisu postopka kandidiranja, volitev in imenovanja za funkcijo dekana Fakultete za kemijo in kemijsko tehnologijo Univerze v Mariboru, so potekale volitve za izbiro kandidatov za dekana.

Kandidacijsko listo je sestavljal en kandidat, red. prof. dr. Zdravko Kravanja, ki je podal kratko predstavitev programa; vsi člani Akademskega zbora so prejeli program tudi po e-pošti.

Predsednica AZ je pozvala prisotne člane, da postavijo kandidatu za dekana morebitna vprašanja.

Prof. dr. Željko Knez je podal komentar k programu, ki je razvojno naravnan in zaželel prof. dr. Zdravku Kravanji mnogo sreče pri uveljavljanju kvalitete študijskih programov in prepoznavnosti fakultete.

Doc. dr. Mitja Kolar je kandidatu za dekana postavil vprašanji glede priprave programov »Vseživljenjsko učenje« in interdisciplinarnega študija »Farmacija«. Program vseživljenjskega učenja je fakulteta pred leti že pripravljala vendar zaradi habilitacijskih postopkov za tuje strokovnjake, program ni »zaživel«.

Prof. dr. Zdravko Kravanja je glede programov vseživljenjskega učenja dejal, da se je potrebno povezati z industrijo in najti tematiko. Industrija izkazuje interes, še posebej za okolje. Vseživljenjsko učenje naj bo vidno tudi v organizaciji poletnih šol; v razmislek organizacija poletnih šol za dijake. Potrebno pa bo pridobiti vzorec »dobre oblike« izvajanja programa vseživljenjskega učenja.

Za izvolitev tujih strokovnjakov bi bilo potrebno pripraviti drugačne kriterije.

Program »Farmacija« bi pripravljali v kolikor bi Univerza v Mariboru namenila dodatna sredstva, saj bi v nasprotnem primeru na FKKT morali nekaj opustiti. Univerzi v Mariboru bi bilo treba pojasniti, da gre za program UM, fakulteta je le izvajalka.

* **Imenovanje volilne komisije**

Predsednica Akademskega zbora, red. prof. dr. Zorka Novak Pintarič je predlagala volilno komisijo v sestavi red. prof. dr. Mojca Škerget, doc. dr. Jernej Iskra, dr. Matevž Črepnjak, doc. dr. Mateja Primožič. Za predsednico je predlagala red. prof. dr. Mojco Škerget.

Študenti so v komisijo predlagali Miho Preloga.

Akademski zbor je z javnim glasovanjem soglasno potrdil predlagano sestavo volilne komisije.

**3. SKLEP:**

Imenuje se 5-članska volilna komisija v sestavi:

* red. prof. dr. Mojca Škerget, predsednica
* doc. dr. Jernej Iskra, član
* dr. Matevž Črepnjak, član
* doc. dr. Mateja Primožič, članica
* Miha Prelog, član-študent
* **Izvolitev kandidata za funkcijo dekana**

Po pregledu glasovnic je volilna komisija ugotovila naslednje:

* od 71 volilnih upravičencev se je volitev udeležilo 48 volilnih upravičencev;
* kandidat, red. prof. dr. Zdravko Kravanja je prejel 43 glasov ZA in 3 glasove PROTI; neveljavni sta bili 2 glasovnici.

**4. SKLEP:**

Na podlagi volilnega rezultata je kandidat za funkcijo dekana red. prof. dr. Zdravko Kravanja, z 43 glasovi ZA.

Sklep se posreduje Senatu FKKT.

**AD 3**

* **Razstava umetniških del in fotografij na FKKT**

Doc. dr. Majda Krajnc je obvestila prisotne o postavljeni razstavi umetniških del in fotografij zaposlenih in študentov. Nagrado za najboljšo fotografijo bo prejel študent Mitja Štumf.

* **»Mlada akademija slovenskih mladih znanstvenikov«**

Doc. dr. Urban Bren je seznanil prisotne o ustanovljeni »Mladi akademiji slovenskih mladih znanstvenikov«, ki združuje študente podiplomskega študija in doktorande 12 let po doktoratu.

Dr. Bren poziva k včlanitvi in podpori v prizadevanju po spreminjanju pravil ARRS za pridobivanje projektov, mladih raziskovalcev, …

Kot »gosti« se lahko včlanijo tudi ostali znanstveniki.

Seja je bila zaključena ob 13.15 uri.

Maribor, 12. 06. 2015

Za zapisnik: Predsednica AZ:

Sonja Roj prof. dr. Zorka Novak Pintarič